Tombo de Ciro

La Tombo de Ciro estas la tombo de la imperiestro Ciro la Granda de Persio, fondinto de la Aĥemenida Imperio. La tombo situas en Irano, en la urbo Pasargado de la provinco Fars kaj listiĝas kiel Monda Kulturheredaĵo. Ĝi havas ses larĝajn ŝtupojn, kiuj kondukas al la reĝa konstruaĵo - ties ĉambro estas 3,17 metrojn longa, 2,11 metrojn larĝa kaj 2,11 metrojn alta, kaj havas malaltan, mallarĝan enirejon. Kvankam ekzistas neniu firma indico identigi la tombon kiel tiu de Ciro, laŭ helenaj historiistoj Aleksandro la Granda estis konvinkita ke ĝi estas lia tombo. En modernaj tempoj unue James Morier konfirmis ĝin kiel la tombo de Ciro, kiu komparis la monumenton kun tio priskribita en la verkadoj de greka historiisto Ariano de Nikomedio. La maŭzoleo estas signifa historia ekzemplo de tertrema inĝeniera arto ĉar ĝi laŭdire estas la plej malnova bazizolita strukturo en la mondo, permesante al ĝi grandan rezistecon kontraŭ sisma danĝero. Ĝi estas unu el la plej gravaj Iranaj kulturaj heredaĵoj. Referencoj